Violets hjem er et smukt hus i Fulham, som ligger perfekt, hvis man ønsker at kunne komme hurtigt ind til centrale London, men gerne vil bo lidt "lokalt". Her er alt, hvad mans skal bruge af supermarkeder ( især det økologiske Wholefood Market kan anbefales), de bedste Fish and Chips og en rigtig hyggelig gastro-pub. Fulham ligger på District og Circle Line, som kører direkte ind til centrum på 10 minutter. Violets hus er smukt indrettet og meget hyggeligt og hjemligt, med et skønt spisekøkken, der har udgang til en lille have, som er en ren oase midt i byen. Soveværelserne og sengene var gode og rene, og badeværelset lækkert. Vi blev taget godt imod og fik nøgler og directions, så alt forløb smertefrit. Alt i alt et skønt sted at bo, hvis man vil besøge London. Både som familie eller par.